text: Dist Crompars : "Je l'otrierai
   Par I si que je vous dirai,
   Qu'el premier lieu que nous venrons
   Que là endroit espouserons,
   Ne jà ne le contredirez."
   "Sire, fait ele, c'est mes grez ;
   Ainsi en couvent le vous ai.
   Mais, quant en vo pays venrai,
   Je vous pri, se vous tant m'amés,
   Que vous nostre afaire celez
   D'ainsi que vous m'avez trouvée,
   Ne comment m'avez aportée;
   Ne de ma povre estracion
   Ne ferez vous jà mencion,
   Car j'en seroie mains prisie
   S'on savoit la povre lignie
   Dont je sui estraite et venue;
   Pis en seroie receüe."
   Et li rois Crompars dit li a
   Que jà mencion n'en fera.
  